218 
vanskeligt at afgrænse Arterne. I Almindelighed er man ikke i 
Stand til direkte at iagttage, at Individerne ude i Naturen erhverve 
sig nye Ejendommeligheder, men naar man alligevel, idet man 
fæster Opmærksomheden paa en eller anden Form, antager, at 
visse ydre Forhold, som den i Øjeblikket er paavirket af, have 
ændret dens tidligere Skikkelse, saa støttes denne Antagelse af 
flere Forsøg, hvorved det ogsaa for Molluskernes Vedkommende er 
godtgjort, at Forandringer i det Milieu, der omgiver dem, kunne 
medføre Variering i ganske bestemte Betninger ! ). Men medens det 
ved Forsøg i Laboratoriet ofte kan iagttages, hvilke Faktorer der 
foraarsage, at Individet erhverver en bestemt Egenskab, ere Be¬ 
tingelserne ude i Naturen saa mangfoldige og vekslende, at det 
bliver overordentlig vanskeligt at afgøre, hvad der har fremkaldt 
den Ejendommelighed, man har for Øje. Det er især Variation i 
Skallens Form, Størrelse, Tykkelse og Farve paa forskelligartede 
Lokaliteter jeg har haft for Øje og vil give Eksempler paa. 
Neritina fluviatilis. Denne Art lever her til Lands paa 
tre forskelligartede Lokaliteter: I Søer, Aaer og Brakvand. Hver 
af disse Steder har dog ikke sin særlige Varietet, kun Søerne og 
Brakvandet. I Aaerne forekommer i Beglen den samme Form som 
i Søerne, sjeldnere den samme som i Brakvand (f. Eks. i Nivaa og 
Saltø Aa). Ferskvandsformen er betydelig større end den anden, 
og Skallen har en lysere — ofte gullig — Grundfarve. Aper- 
turas Længde er hos de større individer ca. 7 mm , Bredden ca. 10 mm . 
Hos Brakvandsformen, var. litoralis, er Skallen meget mørk, hyppigt 
næsten sort. Aperturas Lgd. ca. 4V4 mm . Bredden ca. 6 ram . 
Paludina contecta. Denne Art hører ikke til dem, der 
variere særlig stærkt i Henseende til Individernes Form. Der¬ 
imod er Størrelsen meget variabel. Individerne ere mindst paa 
Steder, hvor der kun er ringe Vandmængde: i Grøfter eller Moser 
0 Karl Semper: Ueber die Wachsthum-Bedingungen des 
Lymnæus stagnalis. Arbeiten aus dem Zool.-Zootom. Inst. 
zu Wiirzburg 1874. Varigny: Becherches sur le nanism.e 
expé rimen tal. Journal de l’Anat. et d. 1. Physiologie. Paris 1894. 
